
1. 


Pogledajmo na prastare narode, Inde, Kitajce i drage, kako siu 
oni obučavali i odgojivali svoju omladinu. O kakovu pravu odgojenju 
nemože ni govora biti kod prastarih narodah, koji se nahodjahu u 
stanju prirodnom, misleći samo o tom, čim bi se hranili i ođievali, 
gdje stanovali, dakle misleć samo ob onom, što treba tielu, a nimalo 
nesluteć važnost duževnih interesah. Štogod je u obiteljskom životu 


prastarih narodah učinjeno bilo za djecu, sve se je odnosilo samo na 


to, kako bi se uzdržao i osigurao tjelesni život, a po tom, kako bi 
omladini svojoj osigurali jake mišice, snažna i krepka tjelesna uda, 
i uvježbali djecu za domaće poslove, naime, kako se odhranjuje marva, 
kako hvata riba, kako lovi divjač i kako bije boj. Dočim sn divji 
narodi s jedne strane nastojali razvijati i usavršivati osjetila, osobito 
vid i sluh, s druge strane gledali su tielo svoje djece nagrditi. Ja- 
mazi, crnci u Africi, zabijahu svojoj djeci klipove u resice ušiuh, dok 
su dovukli ove do ramenah. Mesekejorci stežu u kalupe dječju glavu, 
navlačeć nanj zemljene kape, da ostane glava malena. Ne samo afri- 
kanski crnci, nego i ostrovljani južnoga mora i Indianci amerikanski 
bodu i paraju kožu, pak bojadišu tielo svakojakimi bojami, koje upi- 
ljuju rtastim oštrim orudjem (tetoviraju), pri čem jadna djeca pod- 
nositi moraju strašnu bol. 

U Kitaju sve dosad obstoji običaj stezati noge, da nenarastu, 
nego što manje ostanu. A Aziji kod Indah, Kitajacah, Perzijanacah 
i u Africi kod Misiracah ili Egipćanah nalazimo tek da počimaju po- 
nješto odgojivati mladež. U ovih narodah bjahu razdieljeni ljudi na 
stališe (kaste), a po tom se ravnalo i odgojenje. Samo djeca svešte- 
nička i vojnička obučavana su; omladina prostačka rasla je kao divja- 


ke u šikarju, U Indiji naobraženi su još i sada samo Bramini. Ovi 


se nauče čitati sv. knjige Vedine, upute se u zakonodavstvu, u zvjez- 
doznanstvu i u starom književnom jeziku — Sanskritu. Nješto malo uče 
se vojnička i trgovačka djeca u čitanju i pisanju, u jeziku, u pjesnič- 
tvu i glasbi. 

Ženska omladina, pače i od višjih stališah, nenaobražava se ni- 
kako. U Kitajn, gdje vlada patrijarkalni život, usljed koga otac svaki 
podpuni je gospodar nad svojom djecom, a car nad svakim svojim 
podanikom, vidimo istina da je nnobraženost napredovala; ali od 
stoljećah ciepom stoji, nemiče se, nenapreduje. Djeci se utubljuje i 
najstrožije nalaže, počitovati svoga otca i svoga učitelja, ali se pri 
ćudorednosti cjepidlači, i zanima pukim spoljašnim oblikom, te toliko 
malenkostih nalaže, koliko je pismenih znakovah u kitajskom jeziku. 
Otac kitajski smije i može izložiti svoje diete, koje mu se nedopada, 
ili koje nemože hraniti, da nepogine od gladi, ili ga dati zvjeradi ; čim 
. se olac samo potuži na svoje diete, mora mandarin (sudac, glavar) 
Ovo ni neiztraživajuć kazniti. Odlični Kitajci mogu uzkratiti svojim 
kćerkam svako nadsljedstvo, ako su jim velike noge. Nu i u Kitaju 
obučavaju se samo mužka djeca višjih stališah. Uči se jezik. Za svaku 
od 60,000 riečih valja naučiti osebno pisme; po tom uči se suho- 
parna ćudoredba, dalje povjestnica, računstvo i zvjezdoznanstvo. 

U Kitaju ima trovrstnih učionicah: pučkih, plemićkih i uče- 
njačkih. Četiri su razreda u učionici, i za svaki ima osebna knjiga. 
U prvom je razredu Pe-kia-sing, tako nješto kao naša Početnica, (po- 
četna čitanka), sadržavajući u sebi početke čitanja i učenja na izust; 
druga knjiga Ta-te, iz koje se uče obće polezne stvari; treća Tient- 
s0-0uen, čini se, da je slovnica; četvrta San-te-king sadržaje pjesme, 
u kojih se predaju početci i temelji ćudoredbe i povjestnice. Višja 
učilišta upravlja neposredno osebni državni kolegium u Pekingu. i tu 
se naobražavaju mandarini i činovnici za upraviteljstvo. Oni, koji žele 
popeti se više u državnoj službi, moraju još dva viša tečaja proći. 
Odličniji i bogatiji roditelji davaju svoju djecu u domu svom privatno 
obučavati, i takvi učitelji smatraju se i počitujn kao učenjaci i man- 
darini, kao javni učitelji. 

U Perzijanacah pripadaše sin državi, a ne otcu, premda ovaj 
bjaše gospodar nad životom svoga djeteta. Za vojničke državne svrhe 
sinovi su zarana odgojivani priučavanjem na zimu i toplinu, na trča- 
nje i poslovanje; da znadu jahati, strieljati, koplje rabiti, u obće 
vojevati. Lagati, zaduživati se i neharnim, nezahvalnim biti, smatralo 
se za najveću zloću, koja bje zakonom kažnjena. Biti istinit, iskren, 
= pošten, svesrdan u rieči i djelu, zatim se je težilo. Za razne dobe 
života i razne-stališe bjaše raznih državnih odgojilištah: no u svakom 

vladahu načela: dovoljstvo, navada (obviknuće); tjelesno vježbanje i 
gradjanske kreposti. Zatim se je težilo. Magi bjahu učitelji znano- 
stih, pisma, knjige, što jih je po njihovu mnenju napisao njihov na- 
učitelj i zakonodavac Zoroaster, bjahu izvor perzijanske mudrosti. 
Čim su dječaci prestupili u dobu mladića od 17 godinah, morali 
su deset godinah noćivati oko vlastnih i poglavarskih sgradah te 
ondje stražiti; morali su nastojati, da ostanu čisti i ćudoredni, i da 
bdiju nad sigurošću stanovnikah. Danju valjalo jim biti pri ruci i 
posluživati starešine, zatim pratiti kralja u lov, te se lovom uvjež- 
bati za rat i boj. Za rat su se vježbali hrvanjem i utrkivanjem, a 
tko bjaše jači, hitriji, brži, stekao bi ucjenu. Učitelji dječakah morali 
su navršiti 50. godinu i spadali su medju starce, koji, kao i mladići 
do 27. godine nisu vojevali, nego se zanimali upraviteljstvenimi i 
gradjanskimi : poslovi. Tako su Perzijanci odgojivali svoju omladinu 
na svoj način, kao nijedan drugi narod, ni isti Špartanci, koji bjahu 
obiteljski život prelili posve u državni. 

Misirci (Egipćani) kao i drugi stari narodi odgojivahu svoju 
mladež u duhu vjerozakonskom. Buduć po njihovu nazoru i mnenju | 
njeko biće (suštestvo), nalik grčkomu bogu Hermesu, dušu dječju do- 
našaše u majčinu utrobu, i buduć čovječanski život imadjaše sedam 
stepenah, od kojih svakomu predstojaše božanstvo kao zaštita: to 
štitno božanstvo o sudbini djeteta, i koji zato duboko zahvaćahu u 
život pučki. I na državni život djelovali su sveštenici, kao jedini uči- 
telji. Oni obučavahu po hramovih, u kojih čestimice učahu i tajnosti 
vjerozakonske. Gojencem predavahu nauku vjere o bogovih, vjeroza- 
konske znakove ili simbole, jezikoslovne znake, računstvo, zvjezdo- 
znanstvo, graditeljstvo i ljekarstvo. Sinovi sveštenički sačinjavahu 
pratnju kraljevske djece; a djecu nižjih kastah naučavahu odrasli u 
onom, što jim je valjalo znati za njihov prosti, kukavni život. 


I. . 


Predjimo sada do Grkah i Rimljanah, da vidimo u kratko, ka- 

kovo bjaše njihovo odgojenje. | 

U gore spomenutih narodah bjahu sveštenici učitelji i obuča- 

vahu u vjeri, u nauci o bogovih, u povjestinici spominjajući slavna 

djela prvašnjih junačkih vjekovah itd., i tako bjaše nauka samo pri- 

vatno dobro njekolicine izabranih licah; kraljevi i sveštenici bdijahu 
* 

strogo nad znanostmi, nehtijući upoznati njimi niže kaste, da samo 
mogu svojevoljno vladati nad pučanstvom, nad glupom svjetinom. 
U Grkah bjaše to inače, i svaki slobodan Grk mogaše naobraziti se 
i steći znanja, koliko je samo htio. Glede tjelesnoga odhranjenja 
služahu se Grci trčanjem i hrvanjem, vježbahu se bacati koplje i 
discus, vježbahu se u hrvanju, utrkivahu se pješke i na kolih; ima- 
djahu svoje nenejske sigre u Argolisu i istmičke u Korintu, prve 
svake druge godine, — zadnje svake treće — poslje svake pete go- 
dine, kojom prilikom odlikovahu liepo pobjeditelje, i to pobudjivaše 
revnost i nadtjecanje u mladićah i muževah; jakost tjelesnu i uvjež- 
banost smatrahu Grci za najveće dobro; to jim bjaše zadaća života. 

Osim toga starahu se i za duševnu naobraženost. Učilišta za 
mladež bjahu gimnazie. To bjahu prosta sigrališta, gdje vježbahu 
tielo, ali sa sgradami na triem, ukrašena stupovi i s kupelji, sve vje- 
što i umjetno izkićeno. Tu učaše mladež i pjesme u slavu predjah, 
pjesni u slavu bogovah i zakone, po kojih imadjahu živiti kao bu- 
dući gradjani. Tu tražahu mudraci i govornici za sebe dovoljnih uče- 
nikah, ne samo medju mladići, nego i medju muževi. 

S osamnaestom godinom mladić je tjelesno i duševno uvježban 
u kazalištu pred sakupljenim narodom proglašen za ratoborna i ob- 
daren kopljem i štitom. Siromašniji laćahu se zemljodjelstva i zanata, 
dočim bogatiji rukovodjeni mudraci i govornici svrći se običavahu na 
znanstvenu naobraženost, te učahu jezik, govorničtvo, matematiku i | 
svjetsko mudroslovje, pak su mogli postizati državne službe. Olim- 
pijske sigre obodravahu odlikovanjem na pjesničtvo, tako i sigre ist- 
mičke, na kojih su pjesnici i pjevači odlikovani. 

Odgojenje mladeži bjaše razno po raznih predjelih grčke zemlje. 
Dočim ratoborni Špartanci nastojahu otvrdnuti djecu, da budu vješti 
i lukavi vojnici, smatrahu po grčkih naselbinah u maloj Aziji, po 
ostrovih, a osobito a Ateni za najvažnije naobraziti mladež u vještini 
i znanosti. U Šparti nenalazimo nijednoga mudraca, ali puno ih u 
maloj Aziji i u Ateni, kao što bjahu Pythagora, Sokrat, Plato 
i Aristotel, koji se zanimahu takodjer odgojenjem i obukom 
mladeži. Pythagoras u Krotonu proglasi odgojenje glavnom podporom 
gradjanskoga obćinstva. U oprieci s Likurgom špartanskim proglasi 
on roditelje pravimi odgojitelji njihove djece i smatraše za veliku ne- 
pravdu, razstavljati djecu od roditeljah. Polag njegova mnenja valja 

djecu odgojivati kroz cielo vrieme mladosti, te abuku tako udesiti, 
kako bi odgovarala pojedinim stepenom dobe životne. On zahtievaše, 
da se nuz duševno naobražavanje nezaboravlja tjelesno vježbanje, te 
da se tako postigne jak, snažan, kriepak duh u zdravu, jaku i 
kriepku tielu. 

Šta je Sokrat u Ateni učinio za odgojenje mladeži, osobito 
glede učbe, znamo i sada. Njegovo glavno načelo bjaše: ,Nauči se 
poznati sama sebe!“ Učba njegova sastojaše se osobito u tom, 
što je on povorkom pitanjah, na koja mu se moralo odgovoriti, iz- 
vabio, izmuzio tako rekuć istinu iz onoga, koga je opitivao, i tako 
je privodio svoje slušaoce do poznanja. Često je postavljao i krive 
zasade (izreke), braneći jih prividno, da tako uvježba svoje učenike, 
- kako će valjano suditi i umstvovati o kojoj stvari. Ako se je namje- 
rio na krive i opake nazore, kriva mnenja, učinio se, kano da želi 
biti obučen, a gdje je naišao na predsude, ondje bi liepim, finim na- 
činom ali oštro rugao se, i tako bi odstranio svaku bludnju, svako 
tavrljanje i buncanje. Ta vrst učbe, pri kojoj i učenik pita, zove se 
i sad sokratička vrsta. Duša je, učaše on, proizišla od Boga, s Bo- 
gom je u savezu i neumrla je, brezsmrtna.  Duševno naobraženje 
ljudsko najveće je blago, poznavanje samoga sebe najbolje sredstvo, 
kojim se postiže to dobro. Božanska je volja, da čovjek živje dobro- 
djetelno, a činiti dobro jedini je put, da se čovjek usreći. Dobrodje- 
tel i mudrost bjahu njemu svejedno. Štogod je Sokrat učionio za od- 
gojenje, odnosilo se je neposredno na život. Inače je to bilo u Pla- 
tona. Nazori ovoga imadjahu veći upliv na znanost. On učaše ovako: 
»Čovjek postaje ono , što postane odgojenjem ; ovo, mora započeti od 
poroda, i roditelji moraju to tako udešavati, da postane navadom za 
cieli život. Nemože se nazvati odgojenjem, niti zaslužuje toga imena, 
kada tko napućuje, kako se zaslužuju novci, kako se jača tielo, kako 
se posluje pri ovom ili onom zanatu i rukodjelstvu. TImade znakovah, 
po kojih se razpoznaju djeca glede svoga budućega opredjeljenja. Znak 
budućega učenjaka n. pr. ljubav je k istini od djetinstva; i pri si- 
grah poznaju se dječje sposobnosti; u sigri dječaka učituje se budući 
muž. Sposobnosti ženske jednake su mužkim, samo u slaboći je raz- 
lika. Mogle bi se dakle žene svakako odgojiti za gimnastiku, za 
glasbu i državne poslove. Valjalo bi djecu priučiti, da se služe lievom 
rukom kao i desnicom, a djevojčice kao i dječaci da rabe oružje; 

glasbom valja se poslužiti, kako bi se duša oplemenila. Glavno sred- 
stvo naobražavanja jest mjerstvo, koristno vojniku, kao i državniku i 
mudracu ; jerbo ono vodi gore k istini. Što god je predmet naučanja 
mora se učiti slobodno i veselim srdcem, kao sigrajuć se. Dječakom 
trebaju učitelji kao nadziratelji poradi nuždnoga zapta, a još više 
trebaju naučitelja poradi svoje proste naravi.“ — Aristotelove pomisli 
ob odgojenju više su političkoga pravca i smjera. Za njega je odgo- 
jenje mladeži posve državna stvar; prvo mu je otvrnućo i stroga ću- 
dorednost; tjelesno naobraženje po njegovu mnenju ima biti prije od 
duševnoga, jerbo se tielo prije razvija, nego li duh. 

Kao glavne struke nauke stavlja on: gimnastiku, glasbu, jezi- 
koslovje i grafiku. Aristotela valja smatrati prvim glasovitim peda- 
gogom. Kada je do na kraj izveo bio odgojenje Aleksandra veli- 
koga, postao je učiteljem drugih mladenacah. On je dakle bio izkusan 
u svakoj struci učbe, i tako je učio, da kroz ciela stoljeća bjaše uzo- 
rom predavanja znanostih, dapače i u 'bogoslovju služahu se škola- 
stici srednjega vieka njegovom učbom. 

Iz toga, što smo eto malo natuknuli, vidi se, da je u starih 
Grkah školničtvo već bilo postiglo njeki stepen savršenosti. Nu poslje 
udari u Grčkoj, kao sve drugo, tako i školničtvo natražke. Vježbanje 
tiela izvrže se u surovo čupanje; mudroznanstvo u prazno pustoslovje ; 
strah božji u ludo praznovjerje, kojim se otvoriše širom vrata ne- | 
vjerstvu. K tomu pridruži se poslje slastohlepje, neumjerenost, nepostid- 
nost, neprirodna razkoš, nezasitljiva pohlepa za bogatstvom, za do-' 
 stojanstvom i pučkom milosti. 

Kao što Grci smatrahu za svrhu i cilj odgojenja tjelesnu i du- 
ševnu ljepotu, tako usuprot odgojenje Rimljanah smieraše posve na 
korist. Narod je rimski nastojavao, da zavlada svietom i dodje u po- 
sjedstvo svih zemaljah i gradovah, pak je zato smatrao hrabrost i 
domoljubje za najveće dobrodjeteli. Nu odgojenjem omladine nije se 
nikada upravo država zanimala, nego je to prepušćala roditeljem. Do 
sedme godine odgojivale su matere svoje dječake u domaćem krugu. 
Po tom su dječaci predavani učitelju, koj ih je učio u školi čitati i 
pisati, ali učionice bjahu privatni zavodi. Dalje je naobražavana mla- 
dež u učionici gramatika ili literata, koga više naobražena 
učitelja, te su se dječaci učili svoj materinski jezik i tumaćeni su jim 
spisi, osobito pjesnici. S tim znanjem zadovoljavala se većina; samo 

oni, koji su težili za višim, učili bi jošte govorničtvo i mudroznan- 
stvo. To učilište pohadjali su kasnje svi mladići, koji se pripravljahu | 
za višje državne službe; ali država nije izdavala u tom obziru nika- 
kovih propisah ni obširnijih naredbah; školničtvo ostade stvar pri- 
vatna. Po istih gradovih bjaše sve na božjoj veresiji, učio se je, kako 
je tko mogao i htio, a po selih vladaše tama i neznanstvo, glupost 
i surovost. S grčkom prosvjetom predje u Rim i grčka prepredenost 
i izopačenost. Za mlade Rimljane u odličnijih obiteljih držahu grčke 
robove kao učitelje i odgojitelje domaće, koje nazivahu pedagogi ; 
mlade Rimljanke dobivahu Grkinje za odgojiteljice. Stari su Rim- 
ljani živili jako prosto, bili zdravi i jaki tielom, štovali su svoje bo- 
gove i držali se strogo dobrodjeteli, te u tom duhu odgojivali svoju 
omladinu ; ali kada suGrci počeli jim odgojivati djecu, sve opušljivi, 
ćud se :izopači, vladanje pokvari, te tako podje sve po zlu. Zavlada 
neznanstvo, nevjerstvo i razuzdanost, gospodski sviet izopači se, a 
prostota podivja posve. | 
NI. 


Pogledajmo na odgojstvo izraelskoga naroda. Žudije, božji iza- 
brani narod, osnivaše na vjerozakonu i sve svoje gradjansko uredjenje 
i cieli svoj obiteljski život. Tu dakle bjaše theokratičko načelo. Tako 
i odgojenje mladeži odredjivaše božji zakon. Svako mužko diete bjaše 
osmi dan po porodu svom obrezano u znak uvjeta učinjena s Bogom po 
otcu Abrahamu, i dobi svoje ime. Otac, mati, srodnici, prijatelji i 
susjedi dogovarahu se o imenu, koje bi se dalo djetetu. Ime je uviek 
nješto značilo. Ili je bilo to ime uzeto od najmilijih živinah ili bili- 
nah, n. p. Rakela — jagnješce, Tamara — palma (p&ma); ili bjaše 
uzeto od svojstva novorodjenoga djeteta ili od znamenitih okolnostih: 
Ezau, kosmati (rutonja) — Izak, smejać — Jakob, petonja — Moj- 
sija, izbavljeni iz vode — Noa, utješitelj — Gad, sreća; ili je uzeto 
iz odnošenja prama Bogu: Elimelek, Jona, Jonatan i. m. d. 

Do pete ili šeste godinice žudinska je majka svoju mužku i 
žensku dječicu odgojivala. Po tom je zadržala samo djevojčice u svo- 
joj ženskoj sobi, čuvala jih brižljivo i obučavala u ženskih poslovih. 
Otac se je prihvatio odgojivati sinove, te jih je zastupao i onda, 
kad bi štogod skrivili, sve do njihove trinaeste godine. Cjelokupnu 
pedagogiku sadržavaše za otca ono mjesto u petoj knjizi Mojsijevoj gl. 
6. (: ,Utubi jih (rieči zakona) njim, sinovom svojim i govori o njih 

sjedeći u kući svojoj i hodeći napolju, ležeć i ustajuć.“ Tako napući- 
vaše žudinski olac svoga sina, da bude radin, da odhranjuje marvu, 
da obdjelava polje i vrt, da se zanima zanatom i ne samo to; nego 
ga napućivaše i u onom strahu gospodnjem, koj je početak mudrosti ;. 
u zakonu božjem, u povjestnici svoga naroda, koja je preobilna čudesi, 
s kojimi je Bog čudnovato upravljao sudbinom istoga izabranoga 
naroda. Kada bi diete prestupilo zakon božji, osobito četvrtu božju 
zapovied, kažnjeno je po načelu: Tko ljubi svoje diete, taj ga i šiba. 
Premda otac sinove svoje obično odgojivaše, ipak imućniji ljudi i od- 
ličniji, osobito kraljevi, držahu sinovom osebne odgojitelje, koji se 
zvahu ,vierni.“ Prorok Natan n. p. bjaše odgojitelj mudroga Sa- 
lomona, sina kralja Davida. ue 

Osim toga obsežnije nego obično obučavani su mladi levite. Za 
ove je Samuel, poslednji sudac žudinski, utemeljio tako nazvane pro- 
ročke učionice. U istih učio se vjerozakon, pjesničtvo, pjevanje i glasba, 
u obće sve ono, što su morali znati, i čega su se morali držati levite 
i sveštenici pri službi božjoj, osobito prinoseći žrtve. U proročkih 
učionicah prepisivano je takodjer sv. pismo i povjestnica narodna. 
Učitelji u tih zavodih bjahu dakako stariji i izkusniji sveštenici, jerbo 
sveštenici su se zanimali naukom i znanjem, a to su mogli činiti brez 
svake brige, jerbo su imali od čega živjeti. Pa pri svemu tomu nisu 
se Žudinski sveštenici odlikovali u znanstvenom obziru. 

Kada je poslje domaći, staro-žudinski (evrejski) jezik bi reći 
izgubio se, te od vremena babilonskoga sužanstva sirsko-kaldejski obće 
zavladao, ustanovljene su u Palestini visoke škole za tumačenje pisma: 
i zakonah pri sudu ; po tih učilištih učeno je tada još i koledarstvo, 
kako se razdjeljuje vrieme i godovi u godini i učena je kabbala, njeka 
vrst tajne nauke o odnošenju čovjeka pram Bogu i višjemu svietu 
duhovah. Za vrieme Makabejacah razlikovahu se medju učitelji pisci, 
koji razjasnjivahu sv. knjige; — zakonoznaci, koji obučavahu u sudje- 
nju, — koji i sami sudbene poslove riešavahu; — rabini, koji stekavši 
višju naobraženost, navršivši tridesetu godinu života svoga smjedoše 
ustati medju narodom kao učitelji i naučati. Uz učene škole posta- 
doše sinagoge kao prave učionice za puk. Tu su predavane sv. knjige 
božjega zakona i tumačene sirsko-kaldejskim jezikom. Svake subote i 
svaki drugi i peti dan tjedna sastajahu se Žudije u sinagogi; svatko 
vješt mogao je ustati u sinagogi i učiti puk. l[.naš božanstveni za- 

konoša,: naučitelj i spasitelj Isus Krst često se je služio tim pravom, 
i obućavao puk u sbornici (sinagogi). Tako je činio i sv. apoštol Pa- 
vao. Puno je bilo sinagogah u žudinskoj zemlji; u samu gradu Jeru- 
solimu, veli se, bjaše njih 480 za vrieme Isusovo. 

Sa sinagogami skopćane bjahu i učionice za djecu, u kojih za 
svako 25 djece odredjen bjaše učitelj, koj obučavaše malene u čita- 
nju, pisanju i u zakonu Gospodnjem. Vježbanjem tiela nezanimahu 
se, kao što bjaše obićaj u drugih narodah. Učitelji nebjahu plaćeni 
od države, i uz svoje učiteljsko zvanje zanimahu se još i kojimgod 
zanatom, brez da bi jim to bilo na uštrb njihovoj česti. 

U Žudijah kao u ostalih starih narodah nebjaše učionah, koje 
bi bila morala posjećivati sva mladež, nego svakomu bjaše od volje 
ići ili neići u školu, i upravo zato, što stari narodi nisu imali pravih 
pučkih učionicah, nemogaše se razviti obća pučka prosvjeta. Tako ne- 
dostatno naobraženje pučko postojalo je u Žudijah i poslje razorenja 
Jerusolima i poslje propasti žudinske države; kako u prastaroj dobi, 
tako i ostade i kroz cieli srednji viek. Samo odličniji i imućniji ljudi 
obučeni od rabinah bjahu iznimkom. Najglasovitije rabinske učionice 
bjahu u Babilonu i Aleksandriji, gdje se je učio stari zavjet i talmud — 
ustmeno predanje, a drugo što jedva kukavno. I do najnovijega vre- 
mena nije rabinska učenost i mudrost ništa učinila za napredak obće 
pučke prosvjete. Kukavne bjahu žudinske pučke učionice i u Azijiii Afriki, 
poslje i u Španjolskoj # Talijanskoj, gdje su bile ustanovljene žudinske 
akademije, kao i u Beču što bjaše jedna za vladanja Ferdinanda I. i 
još po gdjekojih mjestih. U istih visokih školah vladaše duh domiš- 
ljate, lukave znanosti rabinske, ali za žudinski puk nebjahu blagonosne 
iste škole, i obća pučka prosvjeta nepomaće se, dok nije država 
kršćanska zauzela se u najnovije vrieme i za pučke žudinske škole. 


IV. 

Recimo sad koju o preobraženju školničtva i odgojstva po 
kršćanstvu. Neda se tajiti, da su stari Grci i stari Rimljani kao po- 
gani postigli bili visok stepen znanstvenoga i umjetničkoga naobra- 
ženja; ali ta njihova prosvjeta nebjaše vjerozakonsko-ćudoredna. Grci 
smatrahu ljepotu oblika, milinu ili prijatnost života za veću, nego je 
ćudorednost, a Rimljani zakonitost za najvišu ćudorednost. Sviet bjaše 
naopako pokvaren u ono vrieme, kada je ogranilo sunce kršćanske 
prosvjete. Čudi i srde& ljudska bjahu naopako izkvarena. Grozi mi se 

i spominjati, kako su postupali s djecom. Sam sv. Augustin kaže, 
da mu je otac više želio, da postane iz njega govornik, nego li krie- 
postnjak. I Žudije bjahu kukavno omlitavili u svom vjerozakonskom 
zivotu. Prije bjahu strogo ćudoredni, poslje se razkalašiše odličniji 
stališi; crkveni život i krotkost spadoše na puke obrede; nestalo 
bjaše vjerozakonskoga života u Bogu, a obiteljski opušljavi, državni 
ugnjili. Sam Bog mogaše pomoći izopačenomu svietu, što je iz lju- 
bavi otčinske i učinio, poslavši svoga sina, spasitelja i odkupitelja 
svieta, koj je utemeljivši crkvu, preobrazio duševni život ljudski. 

Kršćanstvo bjaše onaj kvas, kojim je ljudski rod spašen od tru- 
losti, te oplemenjen i preobražen, dočim su kršćanskom vjerom pre- 
inačena sva ljudska odnošenja i posvećena. Sjeme nebeske, kršćanske 
nauke poniče, i čovječanski duh razvi se Bogu ugodno; čovjek kršća- 
nin posta ne samo gradjaninom ovoga nego i onoga svieta, zemalj- 
skim i nebeskim gradjaninom ; uređi se obiteljski život, položi se 
temelj za sveobću pučku naobraženost i prosvjetu. Kršćanska vjera 
obuči ljude, kako je svet brak; šta su dužni roditelji napram svojoj 
djeci; kako su djeca povjereno blago božje, kako valja, da muž i 
žena u braku živu krepostno, postidno, vierno u ljubavi. 

Nauka Isusova razagna tmine bludnje; pokvarena srdca ozdra- 
više; volja se ljudska oplemeni božjim zakonom. Kamo god je do- 
prlo sunce pravde i istine kršćanske u krugove obiteljske i obćinske, 
nestade poganskih zloćah krieposti ponikoše;“ ljubav prama Bogu i 
bližnjemu zavlada. 

U najstarijoj kršćanskoj dobi nalazimo matere, nad kojimi se 
moramo čuditi, kako vierno izpunjavaju svoje dužnosti pram djeci. 
Eno uzor vierne majke: Antuza, majka sv. Ivana zlatoustog, 
Nona, majka velikog crkve učitelja i otca Grgura nazianskog, Mo- 
nika, majka sv. Augustina. Roditelji kršćanski obučavahu svoju 
djecu zarana u ev'ngjeoskoj nauci, o spisih sv. otacah, o zapisnicih 
mučeničkih. Koliko imamo primjerah, gdje su djeca kršćanska pogi- 
nula kao mučenici za sv. vjeru Isusovu, n. pr. sv. dječak Ćiril, komu 
se poganski otac grozijaše, koga rimski pretor svakako nagovaraše, 
da odstupi od vjere Isusove, ali zaman, dječak reče: ,Ubij me što 
prije, da dodjem k Bogu!“ i podnese mučeničku smrt. 

Do trećega stoljeća odgojivao je ponajviše dom kršćanski djecu. 
U to vrieme vidimo već po gdjekojih mjestih zavedene kršćanske 

učionice, gdje su se djeca učila i čitat i pisat, a vjerozakonska nauka 
bjaše najglavnijim predmetom. To bjahu učionice katekamenah, po- 
četnikah u vjeri, a biskupi i sveštenici bjahu učitelji. Poslje su za- 
vedene uz ove učionice kateketične škole. Kad su naime naobraženi 
pogani počeli svojom prevejanom i prepredenom učenošću navalji- 
vati na kršćanstvo; kada poganski mudraci, sofiste, gatari i čarobnici 
ustadoše protiv evangjelju, trebala je kršćanska crkva i obćina uči- 
teljah, koji bi u stanju bili navješćivati očitovane istine kršćanske 
vjere snažno i mudro. 

Takove učitelje valjalo je sšokrasiki gvestrano i u mudrosti 
božjoj i svetskoj. Takova kateketička učionica bjaše u Aleksandriji, 
gdje kao učitelji djelovahu sv. Klemento i Origines. Isto tako 
utemelji Aristid u Ateni, Justin mučenik u Rimu i Tacian 
u Antiokiji kršćanske učionice. Osobito po manastirih, kada su ovi 
zavedeni, utemeljene su učionice. U tom obziru ide najveća zasluga 
sv. Benedikta nursianskog ($ 534.), koj je zaveo red Benediktin- 
ski. Od šestoga do osmoga stoljeća osnovano je i utemeljeno sve 
više i više manastirskih učionicah, u kojih je ponajprije naobražavano 
sveštenstvo, ali su imale te učionice skupa upliv i na sveobću obuku 
mjadeži. 

V. 

Počamši od vremena Karla velikog u svakom je manastiru bila 
učionica, u kojoj su sveštenici obučavali mladež u vjerozakonu te 
učili čitat, pjevat, ponješto računat, a i pisat. Kod svake stolne crkve | 
zavedene su višje škole, u kojih su sami kanonici učiteljevali. Onaj od 
kanonikah, koji pod biskupom predstojaše školi, zvaše se scholasti- 
cus, i odličan bjaše medju braćom. 

U istih učionicah bjahu ovi predmeti naučanja: Slovnica (gra- 
matika), umoslovje (dialektika), rječitost (retorika), glasba, račun- 
stvo (brojoslovje), geometria, zvjezdoznanstvo. Prva tri predmeta na- 
zivahu se Trivium, odkud i ime trivijalne učionice, kao što se u 
vojničkoj Krajini i sad nazivaju (erarijalne) carske njemačke škole po 
selih za svake dvie satnije (kumpanije) po jedna. Ostali predmeti 
spadahu na Quadrivium, višje učilište. 

Počamši od dvanaestoga stoljeća zavedene su po većih gradovih 
uz manastirske i stolnocrkvene i gradske škole uz župne crkve za 
gradjanski stališ. U ovih školah bjahu predmeti naučanja:  vjeroza- 

kon, čitanje, pisanje a osobito latinski latinski jezik kao crkveni i 
kao jezik učenjakah. Učitelji bjahu kaludjeri, ponajviše Dominikanci 
i Franjevci, ali je bilo i svjetovnih učiteljah, koji bjahu skupa i pje- 
vači i organiste. U Njemačkoj postali su tako meštrovi, Schul- 
meisteri, koji su birani i namještivani od gradskoga vieća, pak je 
je takovi Schulmeister ostale učitelje najimao, kao što i zanatlije 
(majstori) najimaju svoje momke (kalfe) zaviseće posve od njega, i | 
bili su: pjevač ili kantor, provizor i lokat. Nitko se nije starao za 
naobraženje učiteljah. Stradalci djaci višjih školah i drugi svakojaki 
prigodnjaci (levente) svrgavahu se na učiteljevanje, putovahu od mje- 
sta do mjesta i kao što se najimahu zanatlijski momci u majstorah, 
tako i ovi najimahu se u meštrovah za školsku službu, pak gdje 
o bolje, tu dulje, i tako su bili učitelji kao zanatlijski momci. Ku- 
kavno stanje! — Sve do u šestnaesto stoljeće bjaše po Njemačkoj 
takvih učiteljah i kukavnih školah. 

Nego moramo priznati, da su ljudi prije tako nazvane refor- 
macije živo nastojali oko valjane naobraženosti, i to nam svjedoči 
podizanje sveučilištah. Evo kako su ova postala. Pojedini obdareni 
ljudi počeše predavati osebne struke znanostih po primjeru Pythagore, 
Sokrata, Platona, Aristotela i drugih mudracah. Takav muž stekavši 
slavno ime dobivao je sve više učenikah, pak je zaveo školu, kojom 
je upravljao kao rektor pridruživši sebi više učiteljah. To se zače u 
Italiji. Kada su se počele na takovu učilištu predavati sve struke 
znanostih, postade sveučilište. Tako je postala u Salernu glasovita 
škola za liečničtvo, u Bolonji za pravoslovje, u Parizu Sorbonna 
za bogoslovje; tako isto postadoše sveučilišta u Oxfordu i Cambrigde-u 
(Kembriču) u Englezkoj, u Salamanki u Španjolskoj, u Paduii Rimu 
u Talijanskoj, u Monpellieru, Lionu i Orleansu u Francezkoj. Učeni- 
kah bjaše na stotine i hiljade sa sviuh stranah, iz sviuh zemaljah. 
Natjećahu se vladari i gradovi, da utemelje takova sveučilišta. Tako 
su utemeljena sveučilišta: U Pragu god. 1348., u Beču 1365., u 
Heidelbergu 1386., u Kolnu 1388., u Erfurtu 1392., u Wiirzburgu 
burgu 1403., u Lipskom 1409., u Rostoku 1419., Greifwalde 1456., 
Freiburgu u Breisgau 1457., u Baselu 1459., u Ingolsiadtu 1472., 
Tibingu i Moguću 1477., u Wittenbergu 1502., Frankfurtu na Odri 
1505. Poslje i po drugih mjestih, a za naše zagrebačko sveučilište 
položen je temelj, eda Bog dade, da se skoro otvori“ 

U srednjem vieku stekli su zaslugah u pogledu na nižje i višje 
naobraženje mladeži: Dominikanci, Franjevci, Ursulinke i Elisabetinke, 
učitelji i učiteljice po gradskih školah; ali u obsegu i u smislu da- 
našnjem nebjaše onda pučkih učionicah, a inače nije moglo ni bili; 
jerbo onda nebjaše drugih knjigah do pisanih, štampanje još nebjaše 
obret&fio, nego je opet bilo učenjakah i valjanih pedagogah, koji su 
nazorno obučavali, kao što su bili: Ivan ravenski, Viktorin feltreski 
im. d. Mnogi nazivaju srednji viek viekom tame i mraka, a kad 
pogledamo na izvrstne gradjevine, hramove, što su sagradjeni onog 
vieka, opažamo, da je i onda sjalo sunce i padala rosa i kiša, i dje- 
lovao ljudski um, i znanost i umjetnost razvijale se i napredovale. 


VI. 


Pogledajmo sad na školstvo novijega vremena. Ovo se je 0so- 
bito i zamašno podiglo, odkako je izumljena štampa, te se umnožale 
knjige, ali opet ne u onom stepenu, u kom bi bi6 čovjek mogao 
pravedno očekivati, da nije nastalo žalostno vrieme bogoslovnih sva- 
djanjah od vremena nesrećnoga razkolništva u crkvi, koje je uzdrma- 
lo ciele narode i države, i nanielo jim puno jadah.  Učionice mana- 
stirske propadoše. I vodje novotarah uvidiše žalostne posljedice, koje 
potekoše otuda, što je zanemareno odgojivanje i obučavanje mladeži, 
a uz to mnogo jim je bilo stalo do toga, zadobiti mladež za sebe i 
svoju novu nauku. Sam Luther je svakako nastajao nagovarajuć i 
obučavajuć, da se zavode i podižu učionice za mladež mjesto doja- 
košnjih manastirskih učilištah. Pomoćnik Lutherov, Melanchton. sa- 
stavio je novu školsku uredbu, napisao više razpravah o pedagogič- 
kih i didaktičkih predmetih, slovnice i druge školske knjige. Medju 
Protestanti odlikovahu se još kao školnici: Trotzendorf, nazvan Fried- 
land od svoga rodnoga mjesta, koji se proslavio kao rektor gradskog 
učilišta u Goldbergu u dolnjoj Slezkoj, Mihalj Neander, rektor u Il- 
feldu i Ivan Ruem, bivši rektor kroz 45 godinah na latinskom viš- 
jem učilištu u Strassburgu. Po školskom uredjenju ovih muževah 
uredjene bjahu škole po raznih protestantskih predjelih. Vojvoda Kri- 
stof Virtemberžki odredi god. 1559. ,Es sollten in den Dčrfern und 
Flecken, wo sich keine hčheren Unterrichts-Anstalten befinden, we- 
nigstens deutsche Sehulen, wie in den Stadten, sein. Damit der 
Schulmeister sich seiner Dienste widmen kčnne, sollte der Bittel- 

und Flurschiittzen-Dienst vom Sohulamte abgesondert werden.“ Pred- 
meti naučanja za te nižje škole bjahu : čitanje, pisanje, katekizam i 
crkveno pjevanje. Razredi školski bjahu: In das eine ,Hauflein“ sol- 
len die kommen, so anfahen zu buchstaben — in das andere die so 
anfahen , die Syllaben zusammen zuschlagen — in das dritte die, 
welche anfahen lesen und schreiben. O računu još ni govora. Početne 
čitanke sadržavahu : Otče naš, vjerovanje, zapoviedi božje i druge 
komade iz katekizma. Učitelji bjahu i crkvenjaci, zvonari, sakristani 
svršivši latinske škole. Ovi pomoćnici crkve dobivahu u prvašnja vre- 
mena i nižje redove, pripadahu dakle k svećenstvu. Po selih, gdje 
nebjaše crkvah i takvih učiteljah, učiteljevahu zanatlije, ponajviše 
tkalci i krojači, koji su znali nješto čitati i pisati. I sada se još po- 
gdješto naidje na takove školnike po zabitnih selih gorskih, pak ovi 
često djeluju toliko, koliko i učitelji naobraženi po sjemeništih, koji 


obavljaju svoju službu kojekako kao od reda na tlaki brez pozvanja, 


 neposvećujuć sve svoje sile svomu važnom zvanju. 

Nastojanja protestantah okolo školah pučkih pomnožala su rev- 
nost katolikah za pučko školničtvo. I duhovni redovi zauzeše se za 
škole, osobito Benediktini i Piariste za obuku dječakah, a Ursulinke, 
Elizabetinke i od god. 1681 red školskih sestarah za obuku djevoj- 
čicah. Nu red Isusovacah nadkrilio je sve druge u tom obziru; nji- 
hova učilišta bjahu najsavršenija, isti. protestanti davahu i povjera- 
vahu jim svoju djecu na odgojenje. Mnogi su protestantski mladići 
“kao gojenci, pitomci i učenici Isusovacah prešli na katoličku vjeru. 
To uvidivši protestanti počeše se revnije zauzimati za uredjenje puč- 
kog školničtva i višjih svojih učilistah. U toj dobi komešanja na 
polju crkvenom, počela je i kritika na polju nauke i obuke, na po- 
lju školskom. | 

Jedan od najslobodnijih kritičarah bjaše Mihalj Montaigne, ro- 
djen god. 1533 u Perigoldu, oštrouman ali lahkouman Francez. On 
se je prvi izjavio oštro i gorko, jedovito protiva ozbiljnom, trudnom, 
ali duh u spasonosnom zaptu držećem naučavanju starih jezikah. 
Čini se, da je razvikani Rousseau koristio se spisi Montaignovimi. 
Ovaj zahtievaše samo stalno naobraženje učenika. Razumom samim 
ima se djelovati na srdce i volju. Sve se mora naučavati sigrajuć, 
brez slovnice i pravilah, brez šibe i suzah. Dočim se postupa blago 
sa pitomcem, valja ga gladujućega za znanjem hraniti, u njem pobu- 

djivati ljubav za učenje; inače se odhranjuju knjigami natovareni ma- 
garci. Šibajuć natrpaju se učenikom djepovi znanjem i opominjaju se, 
da nipošto ništa neizgube. Nu znanje nemora čovjek samo čuvati 
kod sebe, nego ga mora prisvojiti, s njim se sjediniti id.d. Vidi se, 
Montaigne ustaje tako pišuć projiva tadašnjem barbarskom školskom 
zaptu, ali je pri tom i zabrazdio preporučujuć učbeno postupanje: ne- 
sposobno, brez svakog zapta. 

O ućbi i školi pisao je i Baco od Verulama rodjen god. 1561 
u. Englezkoj. U njegovih spisih nalazimo ova načela o obuci. Do po- 
znanja dolazi se putem izkustva i ćudorednoga paženja. Zato nesmi- 
jemo prestat umstvovati i razbirati o predmetih, nego ih promatrati, 
čuvati vie&rno u sebi njihovu sliku. Čovjek valja da je samo službe- 
nik prirode, kako u znanju, tako u djelovanju; samo ponavljati, po- 
govarati ono, što su učili stari, valja ukloniti, okanit se toga. Njeki 
su njemački pedagogi poveli se za Bacom. : 

Rat tridesetgodišnji poremetio je u Njemačkoj cielo školničtvo; 
crkve i škole spaljene ognjem izgorjele; svećenici i učitelji .razbjegli 
se. Po utišanju rata opet se je počelo misliti na crkvu i školu. U 
onoj dobi stekli su velikih zaslugah za školu i postali glasoviti Ra- 
tichius i Comenius (Komensky). Prvi rodjen god. 1570 u Holsteinu, 
prošo Holandiju i Englezku, i tad izdao svoju nova didactica . 
(nova učiteljska vještina). Veliki utisak učinilo je to djelo, ali u 
ratno doba osta brez uspjeha, te je tek poslje priznano. Osim toga, 
što je Ratichius svuda počimao pri obuki primjerom tumačiti pojmo- 
ve, osobito je zahtievao, da se prije svega uči materinski jezik, a 
zatim stari jezici. Uviek samo valja učiti na jedanput jednu struku 
nauke, i dok se ta neuvježba, nek se s drugom nepočima. Njegova 
su i sliedeća načela: ,Jedno često ponovljeno, sve brez sile. Ništa 
neučiti na izust! Najpre stvar u sebi, pak način (odnošenja njezina 
prama drugim predmetom). Sve izkustvom i srećnim iztraživanjem 
(dakle nipošto praznimi abstrakcijami i riečmi.) Nego bio je i vikač 
kao kakav hvastavac, svadjao se neprestano, pak postao dosadnim i 
mrzkim; nije mogo doći do ničega. 

Daleko je plemenitiji, višji, srećniji u svomu djelovanju Amos 
Comenius (Komensky) rodjen god. 1592. u Komini u Moravskoj, naše 
gore list. Njeko vrieme rektor učilišta u Preravi kod Olomuca, poslje . 
usljed ratnih dogodjajuh prognan, pobjegne u Poljsku. Življaše djelu-: 

. juć u Lisi i preminu god. 1671. 80 godinah star. On očekivaše pra- 
vedno bolju dobu od boljega odgojenja mladeži. Od njegovih mnogih 
spisah najpoznatiji je u mnoge jezike prevedeni Orbis pictus 
(slikani sviet), kojim djelom imali su se naučiti praktično strani je- 
zici, i skupa koristna za život znanja. Drugo njegovo djelo, ,Janua 
linguarum reserata“ (odključana “vrata jezikah) skoro je prevedeno na 
petnaest jezikah i slavu mu umnožalo. Njegovo je mnenje i ovo: 
Sjeme znanja, krieposti i vjerozakona a me ovo samo dano je iz- 
vorno čovjeku; ovo se mora pobuditi molitvom, učenjem, vježba- 
njem ; čineći, djelujući postaje čovjek čovjekom živim. — Sva djeca, 
bogata i uboga, odlična i prosta, mužka i ženska, moraju se obuča- 
vati u školi, u svih mora se ponoviti slika božja, svako se mora 
usposobiti za svoje buduće zvanje. -— Stvar je tielo, rieč je odjeća; 
stvar i rieč valja dakle skupa predavati. — Primjeri moraju pred- 
hoditi obćim pravilam. —  Nevalja počimati i zanimat se s mnogo- 
stručnim u jedan put, nego jednim po jednim redom. Učenik neka 
ništa neuči, što mu nehasni za ovoj ili drugi život; nije samo stalo 
do zgoljnih znanjah, nego do krotkoće i kreposti. -— Čitanje i pisa- 
nje neka se skupa uči. Ono što diete vidi, čuje, omiriše, okusi, osjeti 
najbolje upamti, laglje, nego da mu se stoput opisuje; zato se pre- 


poručuju i slike, n. pr. bibličke, prirodoslovne. — Svaka vještina: 


nauči se vježbanjem ; učitelj mora ponajviše raditi, praviti pred uče- 
nikom. — Amosova načela sad se sve bolje shvaćaju i uporav- 
ljaju. 
John Locke, rodjen u Englezkoj god. 1632. znamenit je postao 
svojim spisom o odgojenju djece, koji je izdao u pismih god. 1693. 
Ovaj mudrac svjetski na višje, vrhunaravne stvari nije gledao; on 
nastojaše postići ljudsko naobraženje jedino putem čuvstvenog izku- 
stva, na polju običnoga života. Tjelesno vježbanje bjaše mu glavna 
stvar, zato bjaše njegovo prvo glavno pravilo: ,Zdrava duša u zdravu 
tielu!“ Tielo valja otvrdnuti vježbanjem, poljskim poslom i zanatom, 
rukotvorstvom. Pitomci neka sami nalaze sebi zakone za svoje pona- 
šanje navadom; laž neka poznadu kao nepristojnost; kazniti ili na- 
gradjivati nevalja nikada; nikada netreba zahtievati od pitomca ono, 
na što nije sklon, za što nije razpoložen.  Sigrajuć neka uče djeca 
čitati, i to ne iz biblije, nego iz Esopovih basnah; zatim govoreć 
pred djecom, nek se vježba pamet, po tom neka se piše i risa. Po- 

slje materinskog jezika nek se uči francezki, latinski, grčki u h SBAYIJOJ 
dobi, i s tim zemljopis, povjestnica i matematika. 

Dalje su djelovali na polju obuke Franke, rodjen m 1665 u 
Libeku. On je zaveo mnoga učilišta i odhranilišta 1 u SA pg 
gium, latinsku školu, njemačke škole, sirotište itd. 

Franke sam veli: Prva je svrha učionicah, uputiti djeca kako 
će prije svega živo poznati Boga i Isukrsta, kako postati valjanimi 
kršćani. Da se postigne ta svrha, traži on od učitelja, da je čovjek 
pobožan, ponizan, bogobojazan, koji se rado moli Bogu.“ Što se tiče 
djece, valja se najviše starati, da se slomi prirodna samovolja u njoj, 
u kojoj se pokazuje nutrnje zlo sjeme. U molenju Boga, prodikova- 
nju, opominjanju i pjevanju pretjeravao je Franke te nauku “ zanema- 
rivao. Težko je u tom nepretjerati, i bolje svakako, činiti više za 
pobožno naobraženje, nego ga posve zanemariti, samo nevalja nikada 
zalutati. Tu valja naša poslovica. Koga tjeraju u crkvu, Bogu 
se nemoli. — Tako nevalja omražati djeci crkvu i molitvu i po- 
božnost pretjerivanjem, djeca nisu stare babe bogomoljke. Valjanom 
obukom u vjeri sve se dade liepo postići, dječja su srdca mekana 
kao vosak, prima jih se svaki utisak, osobito primjer. 


VII. 

Kakva je koja doba u povjestnici svjetskoj, onakvi su joj i pe- 
dagogi, jerbo svjetsko mudroznanstvo i kršćanstvo, država i crkva 
utiču u pedagogiju, koja nije samostalna znanost. To se osobito po- 
kazuje na Iv. Jak. Rousseau-u, rodjenom u Genfu god. 1712., koj je 
osobito djelovao oko polovice prošastoga stoljeća. Onda su u šestnaestom 
stoljeću zasijana novotarenja počela nići i rasti; u duševnom carstvu 
nestade vriednost svakoj spoljašnoj vlasti, svakom izvanjskom aukto- 
- ritetu; samo se ono priznavalo istinom; što je čovjek vlastitim izpi- 
tavanjem postigao, o čem se je osvjedočio vlastitim razumom ; pamet 
ljudska podignuta je na priestol, zabačeno svako vrhunaravno očito- 
vanje; već je bilo ljudih, koji nevjerovahu više ni Boga ni duše; Bog, 
krepost, duša, neumrlost bjahu puste rieči. U toj dobi učaše Rous- 
seau, kako je nuždno, da se ljudsko družtvo, izopačeno neprirodom, 
preinači, popravi, tobože preporodi. Osobito. način odgojivanja htjeo 
je iz temelja preinačiti nastojeći podkopati svaki ugled crkveni, a po 
tom strovaliti i monarkiju, Tko neima Boga i crkve, šta će mu i car, 

samovladar ? "Svoja pedagogička načela razložio je Rousseau u svom 
spisu: ,O uzroku nejednakosti izmedju ljudih“ — u svojih romanih: 
»Julia i nova Heloisa“, osobito u svom ,Emilu“. Poganin odgojiva 
poganski, tako .i Rousseau svoga Emila. Njeki su se pedagogi poveli 
za njim, čini se i Diesterweg u Berlinu, koji je inače liepo pisao i 
mnogo o pedagogiji i didaktiki, i komu njemačka škola dosta ima za- 
hvaliti. Nu Rousseau nije nikada bio praktični odgojitelj; on je svoju 
vlastitu djecu dao u nahodište na odgojenje, kao što su činili stari 
Špartanci i kao što čine i sad Kitajci. 

Nasljednik Rousseau-ov bjaše Ivan Bern. Basedov rodjen g. 1723 
u Hamburgu, koj je zaveo Filantropin u Dessavi. Pisao je takodjer iz- 
medju ostalih djelo početno za djecu, puno svačega sa slikami. Uz 
njega djelovahu na njegovu zavodu Wolke, Kampe i Salzmann. Nu 
brzo je zasitio se ravnanja svoga zavoda. To čovjekoljubje Basedovih 
načelah završio je u plemenitijoj slici rađeni plemeniti Švajcar Ivan 
Heinr. Pestalozzi, rodjen god. 1745 u Curiku. Imao je postati 
svećenikom, ali se je posvetio učiteljskom zvanju. Pokušavao je za- 
voditi odgojilišta za sirotnu djecu, mučio se i patio, radio, pisao i 
gladovao u Stanzu, kantonu Unterwaldskom, poslje stupio kao učitelj 
god. 1800 u školu Burgdorfsku, ondje zaveo vlastito odgojilište, pre- 
neo ga zatim u Minchen-Buchsee, a napokon u Ifferten. Sve zahman. 
Brez prave kršćanske ljubavi ueima zavoda Hg: koji bi rodio 
spasonosnim plodom. — 

Pestalozzi je brez dvojbe prvi od novijih pedagogah. Njega 
slavi i počituje ciela Njemačka, osobito protestanti. Što je dobro, 
hvale je vriedno; ali što nije utemeljeno na pravom kršćanstvu, ne- 
možemo nikako odobriti. U naše katoličke škole nije mogao pro- 
drieti duh filantropah. Ove još čuvaju onu životnu snagu nebeske 
nauke, u kojoj se razvijaju duh i tielo, imajuć pred očima kao i ovaj 
i drugi život, sveudilj napreduju u svem, što je potrebite za vrieme 
i vječnost. 

VIII. 

Isusovci bjahu u katolikah po razširenju svoga reda skoro po 
svih zemaljah europejskih učitelji viših učilištah, koja su zadahnuli 
novim životom, što za obće, dakle i pučko školničtvo nije bilo brez 
upliva. Isusovci su bili u najvećoj oprieci kao i danas sa protestan- 
tismom, i-tomu redu podje za rukom osvjedočiti više katoličko sve- 

ćenstvo, kako je nuždno učionicom djelovati protiva novoj nauci, koja 
se širila po njemačkih i, slavjanskih zemaljah. Za onda djelovahu 
viši katolički svećenici, muževi važni i daleko čuveni, kanoti: Karlo 
Boromeo, Franjo Saleski, biskup Hosij Ermeland, Fenelon, prabiskup 
Kambrižki, spisatelj, pisac Telemacha i razprave o odgojenju kće- 
orih,im.d. Provincijalne sinode držane 16. stoljeća svjedoče, kako 
se je obraćala već onda pozornost katolikah na škole i naobražava- 
nje mladeži. Na sinodu držanom u Kolonji god. 1536 toplo je pre- 
poručeno uzdržavati, ponoviti, poboljšati i pomnožati učionice, vele bo 
je važna stvar odgojenje i obuka mladeži. Na sinodu u Solnogradu 
god. 1529 zaključeno je izmedju ostalog: ,Učionice nisu samo znan- 
stveni, nego i ćudoredni zavodi. Svaki grad, svako trgovište, svako 
mjesto valja da ima po svojih okolnostih učionicu. Učionice neka su 
javni zavodi. Sve škole sbornih crkvah, škole manastirske itd. neka 
se uzdrže, podpomažu i povećavaju; po većih mjestih, gdje još ne- 
obstoje, neka jih zavode predstavnici, opati itd. Učitelj svaki neka 
bdije i pazi osobito na vjerozakon i ćudorednost pitomacah itd.“ 
Tako se starahu za učionice i sinode u Brietislavi god. 1592., u Augs- 
burgn 1610, u Osnabriicku 1628, u Miinsteru 1675, gdje je pod bisku- 
pom Kristofom od Galena sačinjena ova školska uredba: ,Budući je 
obuka mladeži tako vele važna, da: od nje zavisi sreća ili nesreća 
cieloga kršćanskoga obćinstva, zato valja po gradovih, trgovištih, se- 
lih i drugih mjestih nastojati oko učionah, podizat jih za djecu; on- 
dje, gdje su uslied rata (30 ljetnog) propale, treba jih neodvlačno 
ponoviti“ itd. Tu se naložilo župnikom i duh. pomoćnikom prilježno 
katekiziranje, učitelji i učiteljice oprošteni svake dacije itd. 

Osamnaestog stoljeća sve je revnovalo za učionicu, svi knezevi 
i vladaoci zauzimahu se svojski za valjano naobraženje mladeži. To 
vidimo po Njemačkoj. 

U našoj austrijanskoj državi po okončanju pruskog rata počelo 
se raditi o preustrojenju cieloga školstva. Carica Maria Terezija i 
sin joj car Josip II. unapredjivahu sva nastojanja oko škole. Iz Sa- 
gana u Šleziji dozvani prelat Felbinger i dekan, poslje biskup Kin- 
dermann, koj je nazvan caricom od Scehulstein, ravnahu neposredno 
poboljšanja u školi. | 

U svakoj provinciji odredjena bjaše osobita školska komisija za 
upravljanje školstva. Sve njemačke (i onda se jako njemčarilo) učio- 

nice razredjene bjahu na normalne, glavne i trivijalne ili početne. U 
svakom mjestu, gdje bjaše školska komisija uredjena bjaše normalna 
škola, tako nješto kao sadašnje niže realke. U takovoj učionici imali 
su se naobražiti i učitelji za ostale učionice, ili barem izpitani biti, 
ako su inače gdjegod naobraženi. Po većih gradovih bjahu uieme- 
ljene glavne škole. Početne ili trivijalne njemačke učionice imadjahu 
postojati po manjih gradovih i po selih, barem uz svaku župnu crkvu, 
gdje se je imalo učiti: vjerozakon i biblička povjestnica, čitanje tiska | 
i pisma, pisanje, račun, poljodjelstvo i ćudoredba. Svećenici su imali 
posvuda predavati nauku vjerozakonsku. 

U toj dobi zavedene su i u našoj vojničkoj krajini njemačke 
trivijalne učionice najprije u svakoj satniji, u svakom kantonu po 
jedna. Svaka krajiška satnija bjaše glede upraviteljstvenih poslovah 
. nazvana kantonom. Kod svakoga štopa zavedena je glavna učionica 
sa tri razreda (Oberschule, Stabsschule), a trivijalne bjahu sa dva 
razreda (obere und untere Abtheilung I. Klasse) i drugi razred. 
Njemci su ponamiešćani za učitelje, dok su krajiški sinovi usposo- 
bljeni.i naobraženi za učiteljsku službu. | 

. Po provincialu staralo se naše svećenstvo za pučke škole. Naš 
je. jezik rabljen i po njemačkih istih krajiških učionicah njemačkih u 
toliko, u koliko je trebalo ovim. predavati i naučavati njemački. U 
Slavoniji čitane gu knjige naške, što su jih pisali naš Kanižlić, Ka- 
tančić, Relković, Došen i njeki drugi.  Svećenstvo je u cieloj našoj 
državi steklo si velikih zaslugah za školu i naobraženost pučku u 
obće. Država sve dosad povjerava svećenstvu nadziranje pučkih učio- 
nicah. Nadzornici, inspektori, savjetnici školski svećenici su, u Kra- 
jini neimaju sad toliko upliva u školu kao u provincijalu, pak od- 
tuda i dolazi, da mnogi krajiški župnici nemare mnogo za školu, na- 
suprot po Njemačkoj svi bolji pedagogički pisci svećenici su kato- 
lički ili pastori protestantski. U novije vrieme mnogo se piše o tom, 
kako bi trebalo emancipirati školu od crkve. Po momu mnjenju i 
crkva je škola; crkva ima školu, a ova .crkvu svojski podupirati u 
postizanju više svrhe, obće prosvjete pučke. 

Mnogi se učitelji plaše većega svećenićkog upliva u školu. Neće 
nas nitko biti za pašaluk ni ičiju samovolju; nitko nemože želiti, da 
itko, makar bio i svećenik, učitelju zakreće vratom, učitelja progoni, 
jedi, smućuje, život mu ogorčuje; ali tomu se uredbom može pomoći, 

da svećenik i učitelj i u školi i u crkvi ovršuju svete svoje dužno- 
sti, i nijedan se nediže nad drugim, nijedan netraži svoju slavu, nego 
slavu božju i sreću i boljak roda i domovine. Učionica pučka nemože 
se odtrći, oddvojiti od crkve; ali se može liepo urediti zakonom . 
pravo odnošenje svećenika i učitelja, da jedan drugom nebudu na 
dosadu. 

Poslje izza toga kako je u vojničkoj krajini ukinuta kantonska 
uprava, umanjen je i broj trivijalnih ,Aerarialschulen“, te su svake 
dvie satnije dobile po jednu. Veće krajiške obćine osobito u Slavo-: 
niji zavele su same o svom trošku seoske njemačke učionice , Deutsch- 
gemeindeschulen“, koje i sad postoje, i u kojih se predaju isti pred- 
meti, koji i u početnih Aerarialschulen. Oko godine 1830 izišao je 
nalog od viših vlastih, da se u vojničkoj krajini slavonskoj (o tom 
znam kao očevidac, kako je u ostalih stranah krajine, neznam) zave- 
du po mogućnosti početne narodne učionice u svakom selu. U pukov- 
niji brodskoj zavedene su iste isliedeće godine narodne škole skoro u 


svakom mjestu, u svakom selu. U ovih nčionicah učila su djeca či- 


tati, pisati i računati u svom materinskom jeziku, učila molit se 
Bogu, katekizam i pjevati crkvene pjesme, gdje su kateketa i učitelj 
oko toga nastojali. I ja sam  biousitelj takve početne narodne učio- 
nice u malom seocu na Savi, u Šamcu (seoce brodske krajine, 30 ku- 
ćah ima). Ondje sam qučiteljevao od11. veljače 1832 do 8. studena 
1835. Imao sam 4 for. srebra, po tri dvadesetaka srebrena računajuć 
na forintu na mjesec i tri hvata drvah tvrdih na godinu. — 

Osim Felbingera, koga je carica Maria Terezija god. 1744 po- 
zvala u Beć, da uredi u carevini pučke škole, i koga je car JosiplII. 
usljed stečenih zaslugah imenovao prepuštom kolegijalnog zavoda u 
Požunu, gdje je isti školnik i umro god. 1788., zasluge su stekli o 
školi pučkoj u Njemačkoj: Jais, pisac krasnih molitvenikah za djecu. 
—- Stapf izdanjem pedagogike — biskup 1. M. Sailer svojom EFr- 
ziehungslehre fir Erzieher — seminarni ravnatelj Overberg u West- 
phalskoj kao pisac i učitelj — kanonik Kristof Schmidt svojimi spisi 
za mladež — Job u Bavarskoj — Dr. Graser kao pisac i radenik 
na polju naobraženosti -— Prvostolnik Dalberg, biskup Wessenberg, 
knez biskup Galura, knez biskup Ign. Demeter, prabiskup Ed. Hille 
u Breisgau i mnogi drugi vrli muževi. I naši biskupi slavonski, po- 
imence biskup Mandić, puno su nastojali oko pučke škole i obćega 

pučkoga naobraženja, kao što je i sadašnji veliki biskup djakovački 
stekao si već neumrlih zaslugah za obću pučku prosvjetu. 


IX. 


U novije vrieme, odkad su počeli zavadjati sjemeništa za uči- 
telje u Njemačkoj, (prvo takovo sjemenište zaveo je Hecker u Ber- 
linu god. 1748.), još su i sliedeći muževi stekli liepih zaslugah za 
školu i obće pučko naobraženja, i to protestanti: Stephani, usavrši- 
telj i razprostranitelj učbe nazvane njemački Lautirmethode, 
po kojoj se uči skupa pisati i čitati; školski savjetnik Dinter, pisac 
biblije za učitelje i katekizma; Dencel, koj je preradio nazornu obu- 
ku; Harnisch, Diesterweg, prvi borac za to, da se emancipira škola 
od crkve, koji, čini mi se u tom obziru sa ljuskom i jezgru baca; 
Dr. H. Grafe, umni pisac u svojoj ,deutsche Volkssehule;“ 
Kurtmann, pisac. Izmedju Katolikah: Dr. Becker, koj je popularizi- 
rao jezikoslovnu znanost u svojoj Sprachdenklehre; Ludwig 
Kellner, školski savjetnik sad u Trieru, na polju jezikoslovja odličan 
i na polju učbe. 


Od godine 1848. do sada i u našoj su domovini pučke škole 
liepo napredovale. Osim viših učilištah, kao što su gimnazije, zave- 
dene su i u nas realke više i niže sa dva i tri razreda, preparandije 
i mnoge pučke početne i glavne učionice sa tri i četiri razreda, ili 
su već obstojavše uredjene. I plaća učiteljska ponješto je poboljšana. 
Preparandije imamo u Zagrebu jednu, drugu u Djakovu. Na nižih 
realkah u Zemunu i u Petrinji postoji već od njekoliko godinah za 
upućenike i početne pučke učitelje i učiteljice dvoljetni pedagogički 
tečaj. Preparandi svršivši dolnju gimnaziju ili realku, slašaju prepa- 
randiju, u kojoj se teoretički i praktički pripravljaju za svoje buduće 
važno zvanje. U Zagrebu obstoji od najnovije dobe na kr. višoj real- 
ki preparandija realna. Sve je glede pučke škole na putu napredka, 
samo valja uztrajati, jerbo smo još daleko od savršenosti. 


Pogledajmo pri koncu ovih crticah malko i u budućnost pučke 
učionice. Zavladalo je od njeko da rečemo 15—20 godinah mnenje, 
da bi valjalo popustiti svezu, kojom su skopčane crkva i škola. To 
je želja i nastojanje inih vjeroizpoviedanjah i njihovih sljedbenikah. 
To će vrieme riešiti; predjimo na što drugo. 

Glede nauke u školi teži se, učinit ju prostijom, jednostavnijom. 
Za tim se teži u Njemačkoj. Do najnovijega, da rečemo vremena 
gledalo se u školi samo na spoljašnost, na ljusku; učilo se na izust 
puno riečih i izrazah, puno pravilah i formulah. To je bila jedno- 
stranost. Sada se škola više nezadovoljava s ljuskom, nego se gleda 
na jezgru, nastoji se izobraziti razum, oplemeniti volja, razviti i 
uvježbati sve duševne i tjelesne sile; sve se bolje uvidja, da pri škol- 
skom odgojenju mladeži valja nazorno obučavati, da diete, što uči, i 
razumije, pojmi, usvoji. Svakako je vele važna ova zadnja doba za 
pučku učionicu, i obećaje bolju budućnost. Bog bio u pomoć! 

